Hospital UiTM Puncak Alam

Hospital Al-Sultan Abdullah Universiti Teknologi MARA ialah sebuah hospital universiti yang terletak di Kuala Selangor, Selangor, Malaysia. Ia turut berfungsi sebagai hospital biasa dan menjadi alternatif kepada penduduk di bahagian Kuala Selangor, Rawang serta utara Klang dan Shah Alam untuk mendapatkan rawatan pakar ataupun pesakit luar.

 Pembinaan dan perasmian 
Ia telah mula dibina sejak 11 April 2017 di atas tapak seluas , dan siap pada 2020. Ia mula beroperasi pada 5 April 2021. Hospital ini telah dirasmikan pada 23 Julai 2022 oleh Yang di-Pertuan Agong, Al-Sultan Abdullah dan dimasyhurkan nama sebagai Hospital Al-Sultan Abdullah Universiti Teknologi MARA.

 Kemudahan 
Ia menempatkan sebuah bangunan hospital sepuluh tingkat yang mempunyai kapasiti 400 katil; 98 klinik pakar; 17 dewan bedah; 17 wad, 16 mesin dialisis serta fasiliti pembelajaran yang dapat menampung sehingga 750 pelajar, pada satu-satu masa.

Perkhidmatan yang disediakan di hospital ini termasuklah rawatan kecemasan dan trauma, kritikal, perubatan dalaman, kardiologi, pembedahan am, plastik dan rekonstruksi, kardiotorasik, ortopedik, rawatan ibu hamil, bayi, remaja dan orang dewasa, onkologi, geriatrik, forensik, kesihatan mental, rehabilitasi serta dialisis.

 Rangkaian kerjasama 
Hospital ini menjadi anggota pengasas Konsortium Hospital Universiti Awam Malaysia (KHUAM) yang diasaskan pada 15 Jun 2017 bersama-sama empat buah hospital universiti yang lain.

 Rujukan 

{[Universiti Teknologi MARA}}
Kategori:Hospital pengajaran di Malaysia
Kategori:Universiti Teknologi MARA
Kategori:Penubuhan 2021 di Malaysia
Kategori:Perasmian oleh Yang di-Pertuan Agong ke-16